text: [{"text_idx": "#000003", "text": "Giatol kini sa mabulokon nga adlaw sa pagdaug sa Sosyalistang Rebolusyon sa Russia niadtong Nobyembre 7, 1917, kapin usa ka gatus ka tuig na ang milabay. Napalagpot sa proletaryado sa pagpanguna sa mga Bolsheviks, ang burgesya sa Rusya ug nag-abli sa bag-ong panahon sa paglambo sa katawhan ubos sa sosyalismo."}, {"text_idx": "#000004", "text": "Mahinumdumang kaniadtong Oktubre 29, 2021, gipatay sa mga berdugong AFP ang walay ikasukol nga si Ka Oris ug si Ka Pika, ang kauban niyang medik, didto sa Bukidnon. Usa ka tuig na ang milabay gikan sa iyang kamatayon padayon nga ginahandom siya sa tanang masa, higala, pamilya ug mga kauban nga iyang nakuyog ug natudloan. Taliwala sa mga itom nga propaganda sa kaaway nga padulong na sa pagkapukan ang rebolusyonaryong kalihukan sa Pilipinas, anaa pa gihapon sa unahan ang mga binhi sa mga batan-ong Kadre, mga Pulang kumander ug mga Pulang manggugubat nga natudloan na ni Ka Oris kaniadtong buhi pa siya. Kini sila ug daghan pang mga kabatan-onan ang mopadayon sa nasugdan ni Ka Oris ug sa tanang mga martir sa rebolusyon hangtod makab-ot ang hingpit nga kadaugan."}, {"text_idx": "#000007", "text": "Bulawanon ang ilang mga tampo sa pagpaasdang sa demokratikong rebolusyon sa katawhan. Ang ilang diwa magpabiling buhi sa panumduman sa tanang mga kauban ug masa nga saksi sa ilang bug-os nga gugma sa hut-ong gipahimuslan ug gidaogdaog. Hangtod sa katapusan sa ilang ginhawa sila mga tinuod nga rebolusyonaryo ug komunista. Mas gipili nila ang mamatay nga nag-alagad sa katawhan kaysa mosurender sa uhaw-sa-dugo nga reaksyunaryong AFP ug PNP, rehimeng Duterte ug sa karong rehimeng Marcos II nga maoy naghatod og tumang pag-antos ug pasakit ngadto sa gialagaran niini, ang naghagong masa sa katawhan nga maoy nagmugna sa bahandi ug nagpakaon sa katilingban."}, {"text_idx": "#000008", "text": "Ang kamatayon nila ni Ka Oris ug mga rebolusyonaryong martir sa Mindanao mas bug-at pa kaysa sa bukid Apo samtang ang kamatayon sa kaaway sa katawhang Pilipino mas gaan pa kaysa sa balahibo ang bili sa ilang mga kinabuhi."}]